"Juffrou, daar is iets wat ek nie verstaan nie. Volgens die Bybel het die kinders van Israel die Rooi See deurgetrek, nê juffrou?" "Ja, dit is so."
"En die kinders van Israel het teen die Filistyne oorlog gemaak, nê juffrou?"
"Ja dis reg."
"En die kinders van Israel het die tempel gebou, nê juffrou?"
"Ja Kosie, dit is alles waar, maar maak nou jou storie kort dat ons kan aangaan met die klas," sê die juffrou minder geduldig.
"Juffrou, en die kinders van Israel het teen die Egiptenare geveg, en die kinders van Israel het teen die Romeine geveg, en die kinders van Israel het altyd iets belangriks gedoen, reg juffrou?"
"Ja dit is so," stem die juffrou saam."Maar wat wil jy nou regtig weet?"
"Juffrou, maar wat het die grootmense dan gedoen?"